Die Pienk Zuit: Proudly South African White Afrikaner Male Matie Wilgenhoffer WP Supporter
Posted by PienkZuit at 10:16
Ek het op jou gevoel oor wit wees gereageer op prof se blog. Ek wonder baie oor die afrikaner ding (dit was een van die eerste goed waaroor ek ooit geblog het - so 'n laaaange). Ek wonder nog wat dit beteken as ek 'n Afrikaner is. En of ek dit wil wees. En of ek dit nie kan wees nie.
Ag hemel tog Richard. Trots om 'n Afrikaner te wees? Wat de hel? Mens is trots op 'n prestasie of op iets wat jy vermag het - wat meen trots om 'n Afrikaner te wees? Is jy trots op die feit dat jy ligbruin hare het? Is jy trots op die feit dat hy in 'n sekere saal in 'n sekere hospitaal gebore is? Dis als net flippen laf. Afrika is 'n stuk klip wat bokant die wateroppervlak uitsteek, dis al. Jy kon netsowel op 'n ander klip gebore gewees het. En as iemand 'n streep op 'n kaart elders getrek het, moes jy nou trots gewees het dat jy 'n Botswanier is. What gives? Trots? Jou lesers eis 'n verduideliking.
06 July, 2006 00:42
Prof, een of ander Tannie in Admin kon my koshuis aansoekvorm op die Simonsberg hopie laat beland het en dan was ek nou vriende met Bobby Skinstad en nie met jou nie, en trots om 'n Simonsberger te wees. Dis daardie gevoel van "ek behoort aan hierdie groep" wat ek as trots beskryf. Miskien is "trots" nie heeltemal die regte woord nie, miskien meer "bly om te behoort". Maar ek is tog 'n vurige patriot, en soos jy tereg opmerk, ek kon net sowel in Namibië of Zim gebore gewees het. Dis juis my vraag, waarop mag mens trots wees en waarop nie?
06 July, 2006 08:03
Sou jy regtig met Bobby Skinstad vriende gewees het? En sou jy een van daai seksistiese T-hemde gedra het wat se^: "What is on Simon's mind?"
Ek dink ek het dalk hierbo te heftig gereageer, maar ek verstaan nasionalisme GLAD nie. Ek dink ook enige poging om nasionalisme weer aan te vuur, gaan misluk, want in 'n hoogs geindivualiseerde verbruikersamelewing wat besig is om deur 'n inligtingsrewolusie te gaan, is groepsdenke al meer irrelevant. Ons is nie papegaaie nie!
06 July, 2006 11:34
Ek dink nie kammeraderie/ groepsgevoel/ patriotisme hoef teenoor individuele denke te staan nie. So jy kan trots wees sonder om 'n papegaai te wees volgens my.
Dis dalk die antwoord op my vraag. Sodra jou groepsgevoel jou individuele denke oorheers is dit 'n probleem. Sodra jy nie meer vir jouself dink nie, maar net blindelings aanvaar wat die groep vir jou sê gebeur goed soos Apartheid, Hitler en Simonsberg.
06 July, 2006 11:51
Hmn, ja dis baie interessant, daai idee van 'n groep wat individualiteit en nonkonformisme onder sy lede kan stimuleer . . . Maar dit is 'n hoogs uitsonderlike verskynsel. Hoogs uitsonderlik.
Jy is ook reg oor 'n verbruikersamelewing, maar ontmoet my halfpad op hierdie issue: Mense is deesdae papegaaie in 'n veel meer subtiele wyse - hulle kies om Beckham en Paris Hilton groupies te wees en doen dit nie meer omdat volksleiers dit vanaf 'n podium predik nie.
Stem nog steeds nie saam nie. As hierdie papegaaie self gekies het sou Apple se iPod nie die mark so oorheers het vir MP3 spelers nie. Daar is baie beter mp3 spelers, maar almal wil 'n iPod hê. En geen mens wat kan dink kan tog soos Paris Hilton wil wees nie?! Dis nou wel nie meer politici wat vir jou sê wat om te dink nie, dis nou Saatchi&Saatchi en Ted Turner.